Дүртенсенән, Бөйөк Еңеүҙең әһәмиәтен инҡар итергә тырышыусылар ҙа юҡ түгел. Ундайҙар, әгәр ҙә беҙ Германиянан еңелгән булһаҡ, имеш, Бавария һыраһы һемереп, европаса комфортта рәхәтләнеп йәшәр инек, тип тә әйтә. Бындай аңлау рухһыҙлыҡтан, наҙанлыҡтан килеп тыуалыр. Бөйөк Ватан һуғышы Ер шарының күп дәүләттәре өсөн оло һынау булғанлығы хаҡында ла оноторға тейеш түгелбеҙ.